
Domnului deputat Micula Cătălin 
Preşedintele Comisiei pentru cultură, arte mijloace de informare în masă
AVIZ

asupra propunerii legislative privind modificarea Legii nr.504/2002 audiovizualului 

În conformitate cu prevederile art.95 din Regulamentul Camerei Deputaţilor republicat, Biroul permanent a trimis spre dezbatere şi avizare în procedură de urgenţă Comisiei pentru tehnologia informaţiei şi comunicaţiilor propunerea legislativă privind modificarea Legii nr.504/2002 audiovizualului, P.L. X- 905/27.11.2006.

Potrivit prevederilor art.61 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 13 decembrie 2006. Ţinând cont de avizul favorabil al Consiliului Legislativ nr.1396/19.10.2006 şi de punctul de vedere al Guvernului nr. 3468/14.11.2006, în urma dezbaterilor, membrii comisiei au hotărât, cu unanimitate de voturi a membrilor prezenţi, avizarea favorabilă a proiectului de lege cu amendamentele anexate.
PREŞEDINTE,


           
dr. Varujan Pambuccian

Amendamente admise
	Nr.

crt.
	Text act normativ în vigoare
	Text propunere legislativă
	Text propus de Comisie

(autorul amendamentului)
	Motivarea amendamentelor propuse

	0.
	1.
	2.
	3.
	4.

	1. 
	Art. 74. – (3) Distribuitorii de servicii au obligaţia de a notifica în prealabil Consiliului orice modificare în structura ofertei de servicii de programe retransmise.
	Art. 74. – (3) Distribuitorii pot modifica structura ofertei serviciilor de programe numai cu acordul Consiliului .
	Se elimină 

Textul actului normativ în vigoare rămâne nemodificat.

(Comisia)   
	În propunerea legislativă se doreşte ca pentru orice modificare pe care operatorul de cablu doreşte sa o facă în grila de programe acesta să fie obligat să ceară aprobarea CNA, care poate să aprobe sau poate să refuze modificarea grilei.  Aceasta modificare care se doreşte a fi adusa textului de lege introduce de fapt o cenzură a statului asupra modului în care operatorii de cablu înţeleg să îşi construiască grila de programe. Nu se poate accepta ca o instituţie a statului - în speţă CNA - să se amestece de o asemenea manieră în activitatea societăţilor comerciale private încât să hotărască ce programe au voie acestea să retransmită şi ce nu .

	2.
	Art. 82. - (1) Orice distribuitor care retransmite servicii de programe prin reţele de telecomunicaţii are obligaţia să includă în oferta sa serviciile de programe ale Societăţii Române de Televiziune destinate publicului din România, precum şi alte servicii de programe, libere la retransmisie şi fără condiţionări tehnice sau financiare ale radiodifuzorilor privaţi, aflaţi sub jurisdicţia României, în limita a 25% din numărul total de servicii de programe distribuite prin reţeaua respectivă. 
(2) În limita posibilităţilor, distribuitorii care retransmit servicii de programe prin reţele de telecomunicaţii vor include în ofertele lor de programe canalul TVR Cultural, cu condiţia alocării fondurilor necesare către Societatea Română de Televiziune, pentru folosirea gratuită a decodoarelor.
(3) În mediul rural, pentru reţelele cu mai puţin de 100 de abonaţi Societatea Română de Televiziune poate asigura gratuit recepţia programelor publice în vederea retransmisiei.

(4) In localităţile în care o minoritate naţională reprezintă o pondere mai mare de 20% distribuitorii vor asigura şi servicii de transmitere a programelor care sunt libere la retransmisie, în limba minorităţii respective.

(5) In limita posibilităţilor, distribuitorii care retransmit servicii de programe prin reţele de telecomunicaţii vor include în ofertele lor de programe serviciile publice ale Societăţii Române de Radiodifuziune, ale unui program de radiodifuziune naţional şi al unui program de radiodifuziune local, private.
	Art. 82. - (1) Orice distribuitor care retransmite servicii de programe prin reţele de telecomunicaţii este obligat ă includă în oferta sa programele Societăţii Române de Televiziune destinate publicului din România, precum şi alte programe ale radiodifuzorilor privaţi, aflaţi sub jurisdicţia României, libere la retransmisie şi fără condiţionări tehnice sau financiare, în limita a 25% din numărul total de programe distribuite; criteriul de departajare pentru radiodifuzorii privaţi, va fi ordinea descrescătoare a audienţei  

(2) Distribuitorii care retransmit servicii de programe au obligaţia, la nivel regional sau local, să includă în oferta lor cel puţin două programe regionale şi două programe locale, acolo unde acestea există; criteriul de departajare va fi ordinea descrescătoare a audienţei care va fi măsurată prin metoda interviului.
	(1) nemodificat
(2) Pentru programele pe care sunt obligaţi să le retransmită potrivit prevederilor alin. (1), distribuitorii care retransmit servicii de programe nu vor plăti remuneraţii pentru drepturi de autor si conexe.
	Operatorii de cablu sunt obligaţi prin alin.(1) să retransmită un număr semnificativ de programe. În compensaţie, este firesc ca pentru toate acestea să nu mai fie obligaţi să plătească şi remuneraţiile pentru drepturi de autori şi drepturi conexe, aferente acestor programe, practică răspândită şi în ţările cu tradiţii culturale puternice din cadrul Uniunii Europene.

De altfel, Directiva 2002/22/CE nu prevede obligativitatea existenţei unei remuneraţii

